Golden League (friidrett)

Golden League var en årlig serie med friidrettskonkurranser organisert av det internasjonale friidrettsforbundet som løp fra 1999 til 2009. Serien ble erstattet av Diamond League fra sesongen 2010.

Serien ble etablert for å profilere de viktigste friidrettsstevnene. Utøvere (i utvalgte øvelser) som vant sin øvelse i alle seks stevnene delte på en jackpot på 1 million dollar.

Historie
Den første Golden League-sesongen var i 1998, og besto av følgende stevner: Bislett Games (Oslo), Golden Gala (Roma), Herculis (Monaco), Weltklasse Zürich (Zürich), Memorial van Damme (Brussel) og ISTAF (Berlin).

I 1999 ble Meeting Gaz de France i Paris lagt til.

I 2000 og 2001 ble potten på 1 million dollar redusert til 50 kg gullbarrer, og utøverne måtte bare vinne 5 av 7 stevner for å være med å dele jackpotten.

I 2003 gikk man tilbake til 1 million dollar som premie, og stevnet i Monaco ble kuttet ut fordi det ble gjort om til verdenscupfinale.

I 2004 ble Bislett Games midlertidig flyttet fra Oslo til Bergen på grunn av ombygningen av Bislett stadion.

I 2006 ble fordelingen av jackpotten endret slik at alle som vant fem av seks stevner delte halve potten, og resten av potten ble delt mellom de som vant alle stevnene.

I 2007 ble jackpotten delt mellom de som vinner alle seks stevnene. Hvis ingen vant alle, blir 500 000 dollar delt mellom de som vant fem stevner 

I 2008 endret serien navn fra IAAF Golden League til ÅF Golden League, etter at IAAF inngikk en toårs avtale med det svenske konsulentselskapet ÅF.

Øvelser
Hvilke øvelser som inngikk i Golden League varierte fra år til år. I 2007 var øvelsene:
Menn: 100 meter, 1500 meter, 110 meter hekk, tresteg, spydkast
Kvinner: 100 meter, 400 meter, 100 meter hekk, høyde, stavsprang

Jackpot-vinnere
ÅrVinnerØvelse(r)  1998    Hicham El Guerrouj <small>(1)1500 m/mile Haile Gebrselassie5000 m/10000 m Marion Jones 100 m1999 Wilson Kipketer800 m Gabriela Szabo3000 m/5000 m2000 Hicham El Guerrouj <small>(2)1500 m/mile Maurice Greene100 m Trine HattestadSpydkast Tatyana KotovaLengde2001 André Bucher800 m Hicham El Guerrouj <small>(3)1500 m/mile/2000 m Allen Johnson110 m hekk Marion Jones <small>(2)100 m Violeta Szekely1500 m Olga Jegorova3000 m/5000 m2002 Hicham El Guerrouj <small>(4)1500 m Ana Guevara400 m Marion Jones <small>(3)100 m Félix Sánchez400 m hekk2003 Maria Mutola800 m2004 Christian OlssonTresteg Tonique Williams-Darling400 m2005 Tatjana LebedevaTresteg2006 Asafa Powell100 m Jeremy Wariner400 m Sanya Richards400 m2007 Jelena IsinbajevaStavsprang Sanya Richards <small>(2)400 m2008 Pamela Jelimo800 m2009 Sanya Richards <small>(3)400 m Jelena Isinbajeva <small>(2)Stavsprang Kenenisa Bekele <small>(2)3000 m/5000 m

Stevner
 Dato i 2008 Stevne Stadion Sted Land Søndag 1. juni ISTAF Olympiastadion Berlin  Tyskland Fredag 6. juni Bislett Games Bislett stadion Oslo  Norge Fredag 11. juli Golden Gala Stadio Olimpico Roma  Italia Fredag 18. juli Meeting Gaz de France Stade de France Paris  Frankrike Fredag 29. august Weltklasse Zürich Letzigrund Zürich  Sveits Fredag 5. september Memorial van Damme Kong Baudouin Stadion Brussel  Belgia

Eksterne lenker

 ÅF Golden League 2008
 Bislett Games 
 Meeting Gaz de France 
 Golden Gala
 Weltklasse Zürich  
 Memorial van Damme 
 ISTAF  

Kategori:Friidrettsstevner
Kategori:Repeterende arrangementer etablert i 1998
Kategori:Opphør i 2009